नगरीय विकास मंत्री शेखावत कल आएंगे
बच्चों को बताई परिवार में ग्रांड पैरेंट्स की महत्ता
गांगाणारोड स्थित कोजी किड्स में गुरुवार को ग्रांड पैरेंट्स डे मनाया गया। प्रिंसिपल हेमलता गोस्वामी ने बताया कि गणेश वंदना के साथ शुरू हुए कार्यक्रम में बच्चों ने रंगारंग प्रस्तुतियों से सभी का मन मोह लिया। कार्यक्रम में स्टूडेंट्स के दादा-दादी, नाना-नानी अपने पोते-पोतियों दोहिते-दोहितियों की प्रस्तुति देखकर भावुक हो गए। स्कूल चेयरमैन मुरली माथुर ने बताया कि कार्यक्रम के मुख्य अतिथि राजस्थान एडवोकेट बार एसोसिएशन के अध्यक्ष कुलदीप माथुर ने ग्
नगरीय विकास मंत्री शेखावत कल आएंगे
नगरीयविकास मंत्री राजपाल सिंह शेखावत शनिवार शाम जोधपुर आएंगे। वे यहां एक निजी कार्यक्रम में शिरकत करेंगे। उनका फलौदी जाने का भी कार्यक्रम है। वे रविवार को सर्किट हाउस में जेडीए, नगर निगम तथा हाउसिंग बोर्ड के अफसरों की समीक्षा बैठक लेंगे। रविवार शाम ही वे इंटरसिटी से जयपुर रवाना होंगे। इस बैठक को लेकर जेडीए में तैयारियां शुरू हो गई हैं। जेडीए की वर्तमान में चल रही योजनाओं, वित्तीय स्थिति, मास्टर प्लान की समीक्षा होगी। वहीं तीनों एजेंसियों में आपसी तालमेल को लेकर भी चर्चा की जाएगी।
प्राचार्योंशिक्षकों का प्रशिक्षण शुरू
जेएनवीयूके टेप्से एवं हेप्सन केंद्र के तत्वावधान में जिला स्तरीय शाला प्राचार्यों एवं शिक्षकों के लिए तीन दिवसीय प्रशिक्षण शिविर गुरुवार को शुरू हुआ। शिविर का शुभारंभ मेजर जनरल आफताब चौधरी, जेएनवीयू कला संकाय की अधिष्ठाता सुधि राजीव तथा नवज्योति मनोविकास केंद्र के संचालक जीएम सिंघवी ने किया। मनोविज्ञान विभाग के पूर्व विभागाध्यक्ष प्रो. हेमंत थानवी, प्रो. प्रीति माथुर, डॉ. एलएन बुनकर ने अतिथियों का स्वागत किया। सिंघवी ने कहा कि हमें निशक्तजन की भावनाओं को समझने की जरूरत है। समन्वयक रविकांत गुंठे ने प्रतिभागियों का स्वागत किया। टेप्से एवं हेप्सन केंद्र के योगेंद्र सिंह ने कहा कि समावेशित शिक्षा केवल निशक्त छात्रों के लिए बल्कि सामान्य छात्रों के संपूर्ण विकास में सहायक है। विशेष शिक्षक डॉ. उषा चेलानी ने विकलांगता के लिए जांच पहचान के उपकरणों की जानकारी दी। योगेंद्रसिंह शेखावत, डॉ. मनीष जैन, डॉ. नीता जैन डॉ. चंद्रकला ने आभार व्यक्त किया।
कंप्यूटरशिक्षा पर आधारित राष्ट्रीय संगोष्ठी संपन्न
जेएनवीयूके कंप्यूटर साइंस एंड इंजीनियरिंग विभाग द्वारा विश्वविद्यालय अनुदान आयोग के सहयोग से आयोजित दो दिवसीय राष्ट्रीय संगोष्ठी ‘पेराडीम इन कंप्यूटिंग 2015 : एनालिटिकल कंप्यूटिंग एंड बिग डेटा एनालिटिक्स’ का समापन गुरुवार को एमबीएम इंजीनियरिंग कॉलेज के इंटरनेशनल ऑडिटोरियम मेंं हुआ। इस मौके पर मुख्य अतिथि प्रो. केआर चौधरी, विशिष्ट अतिथि बीएसएनएल के डीजीएम पंकज भंडारी, अभियांत्रिकी संकाय के अधिष्ठाता प्रो. डॉ. कमलेश पुरोहित तथा संगोष्ठी के चेयरमैन तथा विभागाध्यक्ष डॉ. राजेश पुरोहित मौजूद थे। संगोष्ठी के कन्वीनर डॉ. एनसी बरवड़ ने कॉन्फ्रेंस के तकनीकी सत्रों में हुए शोध पत्रों की विस्तृत जानकारी दी। संचालन डॉ. रचना ने किया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva